CELEX: 32007R1338
Language: lt
Date: 2007-11-15 00:00:00
Title: 2007 m. lapkričio 15 d. Komisijos reglamentas (EB) Nr. 1338/2007, iš dalies keičiantis Tarybos reglamento (EB) Nr. 747/2001 nuostatas dėl Bendrijos tarifinių kvotų Egipto kilmės apelsinams ir Izraelio kilmės perdirbtiems žemės ūkio produktams

16.11.2007   
            
            
               LT
            
            
               Europos Sąjungos oficialusis leidinys
            
            
               L 298/11
            
         
      KOMISIJOS REGLAMENTAS (EB) Nr. 1338/2007
   2007 m. lapkričio 15 d.
   iš dalies keičiantis Tarybos reglamento (EB) Nr. 747/2001 nuostatas dėl Bendrijos tarifinių kvotų Egipto kilmės apelsinams ir Izraelio kilmės perdirbtiems žemės ūkio produktams
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2001 m. balandžio 9 d. Tarybos reglamentą (EB) Nr. 747/2001, numatantį Bendrijos tarifinių kvotų ir produktų, kuriems gali būti taikomos lengvatos, referencinių kiekių valdymą, remiantis susitarimais su tam tikromis Viduržemio šalimis, bei panaikinantį Reglamentus (EB) Nr. 1981/94 ir (EB) Nr. 934/95 (1), ypač į jo 5 straipsnio 1 dalies b punktą,
   kadangi:
   
               (1)
            
            
               2007 m. spalio 30 d. sprendimu (2) Taryba leido pasirašyti ir laikinai nuo 2007 m. sausio 1 d. taikyti Europos ir Viduržemio jūros regiono šalių susitarimo tarp Europos Bendrijų bei jų valstybių narių ir Egipto Arabų Respublikos protokolą, sudarytą siekiant atsižvelgti į Bulgarijos Respublikos ir Rumunijos įstojimą į Europos Sąjungą.
            
         
               (2)
            
            
               Šiame protokole numatyta padidinti Egipto kilmės apelsinų importui į Bendriją taikomą tarifinę kvotą. Kvota padidinama nuo 2007 m. liepos 1 d.
            
         
               (3)
            
            
               2007 m. spalio 22 d. sprendimu (3) Taryba leido pasirašyti ir laikinai nuo 2007 m. sausio 1 d. taikyti Europos ir Viduržemio jūros regiono šalių susitarimo tarp Europos Bendrijų bei jų valstybių narių ir Izraelio Valstybės protokolą, sudarytą siekiant atsižvelgti į Bulgarijos Respublikos ir Rumunijos įstojimą į Europos Sąjungą.
            
         
               (4)
            
            
               Šiame protokole nustatyta nauja metinė tarifinė kvota, taikoma tam tikrų Izraelio kilmės perdirbtų žemės ūkio produktų importui į Bendriją. Naujoji tarifinė kvota taikoma nuo pirmosios kito mėnesio dienos po Protokolo pasirašymo.
            
         
               (5)
            
            
               Šiuose protokoluose numatytoms tarifinėms nuolaidoms taikyti reikėtų pataisyti Reglamente (EB) Nr. 747/2001 nustatytą Egiptui ir Izraeliui taikomų tarifinių kvotų sąrašą.
            
         
               (6)
            
            
               Kadangi 2007 m. Izraeliui taikoma tarifinė kvota netaikoma nuo 2007 m. sausio 1 d., šiais metais nustatoma mažesnė nei metinė naujoji tarifinė kvota.
            
         
               (7)
            
            
               Todėl Reglamentą (EB) Nr. 747/2001 reikėtų atitinkamai iš dalies pakeisti.
            
         
               (8)
            
            
               Šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 747/2001 iš dalies keičiamas kaip nurodyta šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   Jis taikomas nuo 2007 m. liepos 1 d.
   Šio reglamento priedo 2 punktas taikomas nuo 2007 m. lapkričio 1 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2007 m. lapkričio 15 d.
      
         
            Komisijos vardu
         
         László KOVÁCS
         
         
            Komisijos narys
         
      
   
   
      (1)  OL L 109, 2001 4 19, p. 2. Reglamentas su paskutiniais pakeitimais, padarytais Komisijos reglamentu (EB) Nr. 1712/2006 (OL L 321, 2006 11 21, p. 7).
   
      (2)  Dar nepaskelbta Oficialiajame leidinyje.
   
      (3)  Dar nepaskelbta Oficialiajame leidinyje.
   
      PRIEDAS
      Reglamentas (EB) Nr. 747/2001 iš dalies keičiamas taip:
      
                  1)
               
               
                  IV priedo lentelėje tarifinės kvotos Nr. 09.1707 ir 09.1711 pakeičiamos taip:
                  
                              „09.1707
                           
                           
                              0805 10
                           
                           
                              Apelsinai, švieži arba džiovinti
                           
                           
                              Nuo 2007 7 1 iki 2008 6 30 ir vėliau kiekvienam laikotarpiui nuo liepos 1 d. iki birželio 30 d.
                           
                           
                              70 320
                           
                           
                              Atleidimas (2)
                           
                        
                               
                           
                           
                               
                           
                           
                              Iš kurių:
                           
                           
                               
                           
                           
                              Iš kurių:
                           
                           
                               
                           
                        
                              09.1711
                           
                           
                              0805 10 20
                           
                           
                              Saldieji apelsinai, švieži
                           
                           
                              Nuo 2007 12 1 iki 2008 5 31 ir vėliau kiekvienam laikotarpiui nuo gruodžio 1 d. iki gegužės 31 d.
                           
                           
                              36 300 (5)
                           
                           
                              Atleidimas (6)“
                           
                        
            
                  2)
               
               
                  Į VII priedo A dalies lentelę įterpiama ši eilutė:
                  
                              Eilės Nr.
                           
                           
                              KN kodas
                           
                           
                              TARIC subpozicija
                           
                           
                              Prekių aprašymas
                           
                           
                              Kvotos galiojimo laikotarpis
                           
                           
                              Kvotos dydis
                              (tonomis grynojo svorio)
                           
                           
                              Kvotos ribose taikomas muitas
                           
                        
                              „09.1367
                           
                           
                              ex 2106 90 98
                           
                           
                              44
                           
                           
                              Citrusinių vaisių žaliava, skirta gaminti pieno arba pieno produktų sudėtyje neturinčius nealkoholinius gėrimus, kurių sudėtyje esančios koncentruotos vaisių sultys sudaro ne mažiau kaip 30 %, o sacharozė – ne daugiau kaip 50 % masės
                           
                           
                              Nuo 2007 11 1 iki 2007 12 31
                           
                           
                              3 240
                           
                           
                              67 % žemės ūkio komponento“
                           
                        
                              Nuo 2008 1 1 iki 2008 12 31 ir vėliau kiekvienam laikotarpiui nuo sausio 1 d. iki gruodžio 31 d.
                           
                           
                              5 550